Брвеница - Википедија

# Брвеница

### Од Википедија, слободна енциклопедија

Села во Република Македонија
Брвеница Брвеница (Република Македонија)
Општина: | Општина Брвеница
Население: | 5.900 жители
Поштенски број: | 1216
Повикувачки број: |
Надморска височина: | 436 m
Географска широчина: | 41° 58' 2" N
Географска должина: | 20° 58' 50" E
Веб страница: |

Брвеница од птичја перспектива
Тополошка карта на Долни Полог

Брвеница е едно од најпознатите села во Тетовско, покрај другото во селото се наоѓа и седиштето на општината Брвеница.

## [уреди] Географија и местоположба

Се наоѓа во Долни Полог на околу 7 km јужно од Тетово на надморска височина од 440 m, на левата страна од реката Темишница (лева притока на реката Вардар). Низ атарот на селото Брвеница поминува и најголемата река во Република Македонија - Вардар. Селото се наоѓа близу до планината Сува Гора, и има одличен поглед кон Шар Планина. Заедно со селото Долно Седларце претставува една голема современа населба.

## [уреди] Економија

На територијата на Брвеница, постојат неколку стопански субјекти во кои се вработени повеќето од жителите на селото. Позначајни стопански субјекти се Земјоделскиот комбинат "Вардар" и мелницата за преработка на сточна храна "Агро Слога". Бидејќи селото се наоѓа во Полошката котлина, една од најплодните рамници во Република Македонија, населението од селото се занимава со пољоделство, овоштарство и интензивно сточарство.

## [уреди] Демографија

Брвеница има околу 5.900 жители од кои повеќето се Македонци, и мал дел се Срби. Добар дел од населениетос на Брвеница се наоѓа на привремена работа во странски земји: Германија, Италија, Англија, Америка, Канада, Австралија.

## [уреди] Општествени институции

Во селото има осумгодишно основно училиште “Кочо Рацин“, парк во центарот на селото каде се наоѓа споменикот на паднатите борци за време на НОВ. Во селото има стандардно фудбалско игралиште на кое се одржуваат фудбалски средби. Постои амбуланта со постојано вработен лекар и медицински сестри. Во селото постојат повеќе авто-сервиси, дискотеки, кафе-барови, интернет кафеа, продавници. Селото Брвеница има изработено и урбанистички план со што Брвеница е едно од најурбанизираните села во Република Македонија.

## [уреди] Редовни настани

Во Брвеница постои повеќедецениска традиција во одржувањето на следните настани:

- Одбележување на Божиќ (6-ти Јануари)
- Водици (19-ти Јануари)
- Празникот св. Атанасиј (31-ви Јануари) посветен на црквата св. Атанасиј во Брвеница
- Прославување на празникот Илинден (втори Август)

## [уреди] Познати личности

- Миле Несторовски - директор на Агро Слога.
- Горан Симјановски - поранешен фудбалер на ФК Тетекс и ФЦУ, сега успешен бизнисмен.
- Станое Глишиќ - поранешен градоначалник на општина Брвеница.
- Драгољуб Стојановски - заменик началник на УВР Тетово.
- Јовица Стојановиќ - поранешен директор на најголемиот казнено поправен дом во Република Македонија - Идризово (2004-2006).
- Жарко Стојановски - поранешен фудбалски репрезентативец на Република Македонија.
- Драгче Кузмановски - поранешен заменик претседател на општина Тетово.

## [уреди] Култура и спорт

Последниве години поради немањето финансиски средства згасна познатиот ФК Вардар од Брвеница.

## [уреди] Селски маала и други топоними

Во селото Брвеница и неговата околина се употребуваат следниве топоними: Дубрава · Бара · Бел мост · Бент · Брегови · Гробишта · Игралиште · Јурија · Корија · Коњобара · Ладнача · Пржоа бавча · Седралечки мост · Седралечки пат · Фонтана · Стадион · Центар · Црквино · Шаторица · Школско

## [уреди] Надворешни врски

http://www.brvenica.cjb.net, Брвеница - неофицијален веб-сајт

в·р·у
Селски мала во Брвеница
Слика:GrbBrvenica.gif

Дубрава · Бел мост · Бент · Брегови · Гробишта · Игралиште · Јурија · Корија · Ладнача · Седралечки мост · Седралечки пат · Фонтана · Стадион · Центар · Црквино · Шаторица · Школско

Преземено од "http://mk.wikipedia.org../../../%D0%B1/%D1%80/%D0%B2/%D0%91%D1%80%D0%B2%D0%B5%D0%BD%D0%B8%D1%86%D0%B0.html"

Категории: Брвеница | Македонски села | Тетовски села | Села во Општина Брвеница | Села во Република Македонија

##### Views

- Статија
- Разговор
- Тековна верзија

##### Пребарај

##### Други јазици

- Български
- Shqip